stanford-oval/wikipedia huggingface dataset:
Palkki

Wikisanakirjassa on tähän liittyvä sananselitys: .
Palkki tarkoittaa seuraavia:
palkki, rakennusosa
palkki, heraldiikan airutkuvio
palkki, sahatavaralaji
palkki, typografinen elementti
Palkki Oy, entinen suomalainen rakennusyhtiö
Palkki, suomalainen sukunimi:
Aarne Palkki (1912–1973), suomalainen runoilija
Teuvo Palkki (s. 1964), suomalainen jalkapalloilija ja valmentaja
Rami Palkki, fiktiivinen hahmo Prätkähiiret-piirrossarjassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Palkki”, voi hakea sivunnimihaulla, laajalla sivunnimihaulla tai tekstihaulla.
Palkki (heraldiikka)

Hopeakentässä punainen palkki
Hopeakentässä punainen vastapalkki
Palkki on heraldinen airutkuvio, joka kulkee kilven oikeasta yläkulmasta vasempaan alakulmaan. Tyypillisesti palkin leveys on noin kolmasosa koko kilven leveydestä. Selkeästi kavennettua palkkia kutsutaan jänteeksi, ja jos niitä on useita lähekkäin, niistä voidaan käyttää nimitystä tyyliin kaksois-/kolmoisjänne.
Palkki yltää aina kilven reunasta reunaan; jos palkin kumpikaan pää ei yllä kilven reunaan saakka, palkkia kutsutaan irtonaiseksi tai yksinkertaisesti irtopalkiksi.
Mikäli heraldinen kuvio on määritelty palkittaiseksi, se on asetettu palkin suuntaisesti.
Vastapalkki on muutoin palkin kaltainen mutta suunnaltaan vastakkainen vasemmasta yläkulmasta oikeaan alakulmaan. Sen kavennettua versiota kutsutaan vastaavasti vastajänteeksi.
Richard Jenkins

| Richard Jenkins |
| --- | --- |
 Richard Jenkins vuonna 2015 Fantastic Fest -elokuvajuhlilla.
Henkilötiedot
Syntynyt: 4. toukokuuta 1947 (ikä 77) DeKalb, Illinois
Kansalaisuus:  Yhdysvallat
Ammatti:  näyttelijä
Aiheesta muualla
IMDb 
Elonet
Richard Jenkins (s. 4. toukokuuta 1947 DeKalb, Illinois) on yhdysvaltalainen näyttelijä, joka on näytellyt useissa menestyneissä tuotannoissa. Näitä ovat muun muassa Olive Kitteridge (2014),  The Visitor (2007), Mullan alla (2001–2005), North Country (2005) ja Wolf (1994). Hän opiskeli teatteria Illinois'n yliopistossa Wesleyanissa. Jenkins on voittanut Method Fest Independent Film -festivaaleilla parhaan miesnäyttelijän palkinnon elokuvasta The Visitor.
Yksityiselämä

Richard Jenkins on naimisissa Sharon R. Fredrikin kanssa, he avioituivat 23. elokuuta 1969. Heillä on kaksi lasta.
Palkinnot

Virtuoso Award, Santa Barbara International Film Festival (2009)
Chlotrudis Award (2009)
Paras miespääosa, Method Fest Independent Film Festival (2008)
Silver St. George, Moscow International Film Festival (2008)
Special Award: Body of Work, San Diego Film Critics Society Award (2008)
Satellite Award (2008)
Spotlight Award (2008)
Joseph Plateau Honorary Award (2008)
Ehdokkuudet

Parhaan miespääosan Oscar-palkinto (2009)
Critics' Choice Award (2009)
Screen Actors Guild Awards (2002, 2009)
Independent Spirit Award (1996, 2009)
OFCS Award (2009)
CFCA Award (2008)
Best Ensemble Cast, Gotham Awards (2008)
Aiheesta muualla

Richard Jenkins Internet Movie Databasessa. (englanniksi)
Richard Jenkins Elonetissä.
Puoluevaltio

Puoluevaltio eli kaksoisvaltio (myös puolue-valtio engl. party-state) on eräissä yksipuoluejärjestelmissä käytössä oleva poliittinen järjestelmä, jossa kaikkia valtionhallinnon elimiä, asevoimien yksiköitä, tuotantolaitoksia ja muita organisaatioita valvoo vastaava hallitsevan puolueen solu. Tosiasiallinen päätäntävalta on puolueen edustajalla, ei instituution nimellisellä johtajalla. Puoluevaltion tehtävänä on varmistaa vallan pysyminen puolueella kaikissa tilanteissa, eikä vallan kolmijakoa ole.
Järjestelmä oli aiemmin käytössä esimerkiksi Neuvostoliitossa ja Kiinan tasavallassa, ja se on edelleen keskeinen osa Kiinan kansantasavallan hallintorakennetta. Monet puoluevaltiot ovat olleet kommunistipuolueen hallinnassa, eivät kuitenkaan kaikki. Joissakin puoluevaltioissa toimii muodollisesti useita puolueita, mutta käytännössä valta on keskitetty yhdelle puolueelle.
Määritelmä

Lauri Paltemaa määrittelee puoluevaltion ”rinnakkaishallintomalliksi”, jossa ”kaikilla hallinnon tasoilla [on] aina valtion hallintoa vastaava Puolueen yksikkö, joka on päätöksenteossa tosiasiallisesti johtava elin”. Johtavan puolueen yksikkö valvoo sekä valtion elimiä (esimerkiksi kaupungit ja kunnat) että muita vaikutusvaltaisia instituutioita (esimerkiksi tehtaat, yliopistot ja asevoimien yksiköt). Aito päätäntävalta on paikallisella puoluejohtajalla, ei laitoksen tai organisaation nimellisellä johtajalla. Vallan kolmijakoa ei ole, ja puoluevaltion keskeinen tehtävä on varmistaa vallan pysyminen puolueella kaikissa tilanteissa.
Eri maissa > Kiinan tasavalta

Jyrkästä antikommunismistaan huolimatta Kiinan tasavaltaa hallinnut Kuomintang oli pitkään organisoitu leninistisen puolueteorian mukaisesti. Vuodesta 1986 alkaen puoluevaltio purettiin, ja sekä Kuomintang että Kiinan tasavalta demokratisoituivat seuraavien kymmenen vuoden aikana. Muutoksista huolimatta talouskasvu pysyi voimakkaana ja yhteiskunnalliset olot vakaina. Vapaissa vaaleissa Kuomintang on menestynyt hyvin ja on siten kyennyt säilyttämään vaikutusvaltansa.
Eri maissa > Korean demokraattinen kansantasavalta

Korean demokraattinen kansantasavalta eli Pohjois-Korea on Korean työväenpuolueen hallitsema puoluevaltio. Puolueella on vapaus päättää kaikista valtion, yhteiskunnan ja yksittäisten ihmisten asioista, ja sillä on sekä lainsäädäntö-, toimeenpano- että tuomiovalta. Pienemmät puolueet eivät muodosta aitoa oppositiota, vaan ne ovat työväenpuolueen ”veljespuolueita”. Valta periytyy Kim-suvussa dynastisesti ja on keskitetty aina kerrallaan yhdelle suvun edustajalle. Maata hallitaan ”kymmenen periaatteen” mukaisesti. Kaikki kohdat mainitsevat demokraattisen kansantasavallan perustajan Kim Il-Sungin. Yhdeksännen periaatteen mukaan ”on luotava vahva organisaatiokuri, niin että koko puolue, kansakunta ja asevoimat toimivat yhtenäisesti suuren johtajan toveri Kim Il Sungin alaisuudessa”.
Relax with Country Express

| Relax with Country Express Country Express |
| --- | --- | --- |

Studioalbumin tiedot
 Äänitetty : 1977 Finnvox studios
 Julkaistu: 1977
 Formaatti: LP
 Tuottaja(t): Ari Oinonen
 Tyylilaji: country, folk
 Kesto: 35.06
 Levy-yhtiö: EMI
Country Expressin muut julkaisut
| Country Express 1976 | Relax with Country Express 1977 | Good Old ‎– Brand New 1978 |
Relax with Country Express on suomalaisen Country Express -yhtyeen albumi vuodelta 1977.
Kappaleet > A-puoli

Leavin' Something Left to Do – 2.57 (säv. Johnny Rodriguez)
Weekend Daddy – 2.52 (säv. Alvis E. Owens, Jr., Danny Shatswell, Dennis Knutson)
They Covered Up the Old Swimmin' Hole – 2.26 (säv. Jack Clement)
(Turn Out the Light and) Love Me Tonight – 2.29 (säv. Robert Mcdill)
Tennessee Girl – 2.37 (säv. Ben Peters)
A Beauty Colored Green – 2.21 (säv. Börje Björkqvist)
Searching for the Morning Sun – 2.16 (säv. Anthony Hatch, Jerry Grindele,Paul Gibbons)
Kappaleet > B-puoli

I'm Just Me – 2.40 (säv. Glenn Martin)
(After Sweet Memories), Play Born To Lose Again – 3.02 (säv. Kent Robbins)
AP-76, Setting Sun – 3.53 (säv. Björkqvist, Tuija Rankama)
Yes Virginia – 3.36 (säv. Liz Anderson)
Sometimes I've Got to Get Relaxed – 2.31 (säv. Björkqvist, Göran Grönqvist)
Jambalaya – 2.01 (säv. Hank Williams)
Kokoonpano

Börje Björkqvist ‎– akustinen kitara
Ingmar Grönqvist ‎– basso
Jan Björklund ‎– rummut
Rolf Löfberg ‎– sähkökitara
Guy Laine ‎– sähkökitara
Stig Tötterman ‎– laulu
Göran Grönqvist ‎– pedal steel-kitara
Aiheesta muualla

Albumi Fono.fi:in tietokannassa
Relax with Country Express discogs.com -sivustolla
Richard Jewell

| Richard Jewell |
| --- | --- |

Ohjaaja:  Clint Eastwood
Käsikirjoittaja:  Billy Ray
Perustuu:  Marie Brennerin artikkeliin American Nightmare: The Ballad of Richard Jewell Kent Alexanderin ja Kevin Salwenin kirjaan The Suspect
Tuottaja:   Jennifer Davison  Leonardo DiCaprio  Clint Eastwood  Jonah Hill  Jessica Meier  Kevin Misher  Tim Moore 
Säveltäjä:  Arturo Sandoval
Kuvaaja:  Yves Bélanger
Leikkaaja:  Joel Cox
Pääosat:   Paul Walter Hauser  Sam Rockwell  Kathy Bates  Jon Hamm  Olivia Wilde 
Valmistustiedot
Valmistusmaa:  Yhdysvallat
Levittäjä:  InterCom
Ensi-ilta:   2019-11-2020. marraskuuta 2019 (Yhdysvallat)   2020-2-2121. helmikuuta 2020 (Suomi)  
Kesto:  131 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Richard Jewell on vuonna 2019 ensi-iltansa saanut yhdysvaltalainen rikoselokuva. Elokuvan tapahtumat perustuvat Eric Robert Rudolphin vuonna 1996 suorittamaan Atlantan kesäolympialaisten pommi-iskuun, josta viranomaiset ja media epäilivät aluksi vartija Richard Jewellia. Elokuvan ohjasi Clint Eastwood ja käsikirjoitti Billy Ray. Elokuvan päärooleissa näyttelevät Paul Walter Hauser, Sam Rockwell, Kathy Bates, Jon Hamm ja Olivia Wilde.
Juoni

Richard Jewell on vartija, joka haaveilee poliisin urasta. Atlantan kesäolympialaisten aikana hän löytää olympiapuistosta pommin ja antaa hälytyksen, jonka ansiosta useat ihmiset ehtivät turvaan juuri ennen räjähdystä.
Jewellia pidetään aluksi sankarina, mutta pian FBI alkaa epäillä häntä pommin asettajaksi. Agentti Tom Shaw vuotaa tiedon epäilystä Atlanta Journal-Constitutionin toimittajalle Kathy Scruggsille, ja sekä viranomaiset että media alkavat vainota Jewellia. Ainoastaan juristi Watson Bryant ja Jewellin äiti Bobi Jewell seisovat hänen rinnallaan.
Lopulta FBI joutuu kuitenkin tunnustamaan, ettei todistusaineisto viittaa Jewellin syyllisyyteen. Jewellin vaino päättyy, ja hän saa lopulta haaveilemansa poliisin työn. Myöhemmin Eric Robert Rudolph tunnustaa syyllisyytensä pommi-iskuun.
Rooleissa

| 0 | 1 | 2 |
| --- | --- | --- |
|  Paul Walter Hauser  | … |  Richard Jewell   |
|  Sam Rockwell  | … |  Watson Bryant    |
|  Kathy Bates  | … |  Bobi Jewell   |
|  Jon Hamm  | … |  Tom Shaw   |
|  Olivia Wilde  | … |  Kathy Scruggs   |
Vastaanotto

Helsingin Sanomien kriitikko Pertti Avola antoi elokuvalle kolme tähteä viidestä. Hänen mukaansa "Richard Jewell on Eastwoodin ohjaustöistä tavallaan poliittisin. Se puolustaa lippalakkipäistä amerikkalaista jokamiestä lain ja tiedotusvälineiden eliittiä vastaan, vähän kuten Donald Trump korkealentoisissa puheissaan." Suomen Kuvalehden kritikko Kalle Kinnunen antoi myös kolme tähteä viidestä. Hänen mukaansa "Clint Eastwoodin ohjaama kertomus kesän 1996 tapahtumista kuvaa tehokkaasti yksilöä järjestelmän ja median hampaissa. Kovan linjan konservatiivi korostaa virkamiesten pikkumaisuutta ja journalistien selkärangattomuutta." Rotten Tomatoes -sivusto on kirjannut 298 Richard Jewellin arvostelua, joista 77 prosenttia on myönteisiä.
Richard Jewell epäonnistui kaupallisesti, sillä se maksoi 45 miljoonaa dollaria mutta tuotti maailmanlaajuisesti vain 43,1 miljoonan dollarin lipputulot. Suomen elokuvateattereissa se sai 1 982 katsojaa.
Richard Jewell aiheutti kohua kohtauksella, jossa Kathy Scruggs harrastaa seksiä Tom Shaw'n kanssa Shaw'n vuodettua ensin hänelle tiedon Jewelliin kohdistuvasta tutkinnasta. Atlanta Journal-Constitutionin toimittajat paheksuivat elokuvaa edesmenneen Scruggsin häpäisemisestä tällä kuvitteellisella kohtauksella. Scruggsia näytellyt Olivia Wilde vastasi, että elokuva ei esitä Scruggsin maksaneen Shaw'lle seksillä vaan olleen tämän kanssa romanttisessa parisuhteessa.
Kathy Bates sai parhaan naissivuosan Oscar-ehdokkuuden roolistaan elokuvassa.
Aiheesta muualla

Virallinen sivusto
Richard Jewell Internet Movie Databasessa (englanniksi)
Richard Jewell Elonet.
Robert A. Foley

Robert A. Foley
Robert A. Foley on antropologian professori Cambridgen yliopistossa. Foley on tutkinut ilmastonmuutoksien vaikutusta ihmisten elämään ja Melanesian asutusta.
Aiheesta muualla

Prof Robert A. Foley, FBA University of Cambridge
Pentti Rinta

Pentti Rinta (s. 1946) on suomalainen tekstiilitaiteilija ja vaatesuunnittelija, joka tunnetaan erityisesti Marimekolle vuosina 1969–1987 tekemistään töistä. Niistä tunnetuimpia on Marimekon ensimmäinen miesten puku Kuski (1972), vapaa-ajanpuku jota unisex-hengessä tehtiin myös naisten malleina. Rinta suunnitteli Marimekolle myös paljon kangaskuoseja ja naistenvaatteita.
Riihimäen Nuorisoteatteri

Riihimäen Nuorisoteatteri on 1991 perustettu laajaa taiteen perusopetusta antava teatterioppilaitos. Teatteri toimii Kino Sammossa, 1917 rakennetussa elokuvateatterissa, aivan Riihimäen keskustassa. Tämän lisäksi Nuorisoteatterilla on harjoitus- ja esitystiloja Riihimäellä Kauppakeskus Majakan 3. kerroksessa sekä Verstaalla Junailijankadulla. Nuorisoteatteri antaa opetusta Riihimäen lisäksi Hyvinkäällä, Lopella ja Hausjärvellä. Oppilaita teatterissa on noin 600 ja se tekee vuosittain noin kaksikymmentä esitystä ensi-iltaan. Lisäksi teatterissa tuotetaan pienempiä esityksiä muun muassa kirjaston satuhuoneeseen.
Rehtori

Riihimäen Nuorisoteatterin toiminnasta vastaa rehtori. Vuodesta 2023 lähtien tehtävästä on huolehtinut Timo Raita. Rehtorin työnkuvaan kuuluu teatterin taiteellisesta ja pedagogisesta toiminnasta vastaaminen ja sen organisointi ja kehittäminen, hallinnolliset tehtävät sekä Kino Sammon käyttöpäällikön tehtävät.
Ohjaaja

Nuorisoteatterissa on useita tuntiopettajia- ja ohjaajia. Ohjaajat vastaavat ryhmien ohjauksesta.
Aiheesta muualla

Riihimäen Nuorisoteatterin kotisivut (Arkistoitu – Internet Archive)
Pat Cummings

Patrick Michael Cummings (11. heinäkuuta 1956 Johnstown, Pennsylvania – 26. kesäkuuta 2012) oli yhdysvaltalainen koripalloilija, joka pelasi laitahyökkääjänä ja sentterinä.
Cummings opiskeli high schoolissa Johnstownissa ja sitten Cincinnatin yliopistossa. Hänet varattiin NBA:n varaustilaisuudessa 1978, ja hän teki NBA-debyyttinsä 13. lokakuuta 1979 seuranaan Milwaukee Bucks. Myöhemmin hän pelasi myös Dallas Mavericksissa (1982–1984), New York Knicksissä (1984–1988), Miami Heatissa (1988–1990) ja Utah Jazzissa (1990–1991). Lisäksi hän pelasi Italiassa Ranger Varesessa (1990) sekä CBA-seuroissa Rapid City Thrillers (1991–1992), Fort Wayne Fury (1992–1993) ja Wichita Falls Texans (1993).
Cummings valittiin vuonna 1979 Metro Conference Men's Basketball Player of the Year -voittajaksi.
Käännös suomeksi
Pentti Riikkala

Pentti Tuure Riikkala (11. heinäkuuta 1922 Turku – 31. toukokuuta 1997 Helsinki) oli suomalainen insinööri, yritysjohtaja ja vuorineuvos.
Riikkalan vanhemmat olivat liikemies, valokuvaaja Tuure Riikkala ja Lyyli Terho ja puoliso vuodesta 1947 kotitalousopettaja Hilkka Helena Laakso. Ylioppilaaksi Riikkala tuli 1941 ja valmistui sotien jälkeen 1947 koneenrakennusinsinööriksi. Hän työskenteli Valmetin palveluksessa työsuunnittelupäällikkönä ja sitten osastopäällikkönä Teollisuuden Työteholiiton ja Suomen Työnantajain Yleisen Ryhmän palveluksessa. Printal-yhtiötä Riikkala oli perustamassa 1952, Vaasan Höyrymylly -yhtiöön hän tuli  tuotantotaloudelliseksi johtajaksi 1957. Vuonna 1967 hänestä tuli yhtiön varatoimitusjohtaja ja 1974 toimitusjohtaja. Hän jäi tehtävästä eläkkeelle 1982. Riikkalalla oli useita luottamustehtäviä, vuorineuvoksen arvon hän sai 1982.
Pat Flaherty

| Pat Flaherty> Henkilötiedot |
| --- | --- |
Syntynyt: 6. tammikuuta 1926 
Kansalaisuus:  Yhdysvallat
Formula 1 -ura
Aktiivivuodet:  1950, 1953, 1955–1956, 1959
Talli(t):  Kurtis Kraft-Offenhauser(1950, 1955), Kuzma-Offenhauser(1953), Watson-Offenhauser(1956, 1959)
Kilpailuja:  5
Maailman­mestaruuksia:  0
Voittoja:  1
Palkintosijoja:  1
Paalupaikkoja:  1
Nopeimpia kierroksia:  0
MM-pisteitä:  8
Ensimmäinen kilpailu:  Indianapolis 500 1950
Ensimmäinen voitto:  Indianapolis 500 1956
Viimeinen voitto:  Indianapolis 500 1956
Viimeinen kilpailu:  Indianapolis 500 1959
George Francis ”Pat” Flaherty, Jr. (6. tammikuuta 1926 – 9. huhtikuuta 2002) oli yhdysvaltalainen kilpa-autoilija. Hän voitti Indianapolis 500 -kilpailun vuonna 1956.
Robert A. Dahl

Robert Dahl
Robert Alan Dahl (17. joulukuuta 1915 Inwood, Iowa – 5. helmikuuta 2014) oli yhdysvaltalainen tutkija ja Yalen yliopiston valtiotieteen Sterling-professori. Dahl tunnettiin parhaiten demokratian toiminnan empiirisestä tutkimisesta ja vallankäytön mekanismien pohdinnasta. Hänen tunnetuin teoksensa on Who Governs? (1961), ja hänelle myönnettiin John Skytten palkinto vuonna 1995.
Julkaisuja

A Preface to Democratic Theory (1956)
Who Governs? Democracy and Power in an American City (1961)
Modern political analysis (1963), suomennettu nimellä Johdatus politiikan tutkimukseen (1971)
Polyarchy: Participation and Opposition (1972)
Dilemmas of Pluralist Democracy: Autonomy vs. Control (1983)
Democracy and Its Critics (1989)
On Democracy (1998)
How Democratic Is the American Constitution? (2002)
On Political Equality (2006)
Paul Sjöberg

| Mitalit> Maa:   Suomi.Miesten purjehdus. Olympialaiset  | Mitalit> Maa:   Suomi.Miesten purjehdus. Olympialaiset  | Mitalit> Maa:   Suomi.Miesten purjehdus. Olympialaiset  | Maa:   Suomi> Miesten purjehdus. |
| --- | --- | --- | --- |
|  Pronssia | Helsinki 1952 | 6mR |  |
Paul Leonard Sjöberg (14. heinäkuuta 1897 Hanko, Suomen suuriruhtinaskunta – 16. maaliskuuta 1978 Helsinki) oli suomalainen kilpapurjehtija ja olympiamitalisti. Hän oli olympiapronssia Helsingissä 1952 6mR-luokassa voittaneen Ralia-veneen miehistön jäsen.
Pauliina Fred

| Pauliina Fred> Henkilötiedot |
| --- | --- |
Syntynyt: 1974
Muusikko
Aktiivisena:  2004-
Soittimet:  huilu
  [ Muokkaa Wikidatassa ] [ ohje ]  
Pauliina Fred (s. 1974) on suomalainen huilisti. Hän opiskeli vuosina 1994–2001 nokkahuilua, traversoa ja huilua Sibelius-Akatemiassa, josta hän valmistui musiikin masteriksi. Lisäksi hän opiskeli Utrechtin ja Amsterdamin konservatorioissa. Hän piti ensimmäisen konserttinsa vuonna 2004.
Fred on soittanut useissa kokoonpanoissa, kuten Opus X -yhtyeessä, Helsingin Barokkiorkesterissa ja Kuudennen kerroksen orkesterissa. Hän on esiintynyt solistina ja kamarimuusikkona lukuisissa Euroopan maissa, Yhdysvalloissa ja Japanissa. Hän on levyttänyt suomalaista nykytaidemusiikkia, kuten Kirmo Lintisen ja Lotta Wennäkosken teoksia. Lisäksi Fredin levytyksiin kuuluvat Naxoksen kaksi levyä Franz Xaver Richterin sonaatteja. Niillä hän soittaa yhdessä sellisti Heidi Peltoniemen ja cembalisti Aapo Häkkisen kanssa.
Pauliina Hyry

Pauliina Hyry (o.s. Toivanen; s. 1964 Mikkeli) on suomalainen urkuri.
Hyry valmistui musiikin maisteriksi Sibelius-Akatemiasta opiskeltuaan pääaineenaan urkujensoittoa Kari Jussilan johdolla. Hän sai myös yksityisopetusta ja osallistui mestarikursseille. Hyry on esiintynyt suomalaisissa musiikkitapahtumissa (kuten Lahden kansainvälisellä urkuviikolla) ja lisäksi Virossa, Unkarissa, Italiassa, Venäjällä sekä Israelissa. Hän on tehnyt yhteistyötä Seeli Toivion kanssa.
Hyry julkaisi vuonna 2014 debyyttialbuminsa Via Lucis – Valon tie. Vuonna 2017 häneltä ilmestyi reformaation juhlavuoden kunniaksi levytetty Vater unser. Vuonna 2020 ilmestyi Naantalin kirkon uruilla äänitetty Hyryn kolmas levyjulkaisu Orgelfreude.
Hyryn ohjelmistossa keskeisellä sijalla ovat Johann Sebastian Bachin ja romantiikan säveltäjien urkuteokset. Hän on myös kantaesittänyt uusia urkuteoksia. Hyry johtaa A-kanttorina Leppävaaran seurakunnan musiikkityötä Espoossa. Hän on säveltänyt ja sanoittanut Siionin lauluihin virren "Jeesus, missä olet Jeesus". Hyry on saanut director musices -arvonimen.
Richard Henry Dana (nuorempi)

| Richard Henry Dana |
| --- | --- |
 Richard Henry Dana
Henkilötiedot
Syntynyt: 1815
Kuollut: 1882 (66–67 vuotta)
Kansalaisuus:  Yhdysvallat
Ammatti:  kirjailija
Kirjailija
Äidinkieli: englanti
Tuotannon kieli: englanti
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Richard Henry Dana nuorempi (1815−1882) oli yhdysvaltalainen kirjailija ja poliitikko. Kun Dana joutui silmätaudin vuoksi keskeyttämään lakitieteelliset opintonsa, hän ryhtyi tavalliseksi merimieheksi laivaan, joka kulki Amerikan rannikoita pitkin. Retkeä hän on kuvannut kirjassa Two Years Before the Mast (1840), jota pidetään erinomaisena merimiesolojen kuvauksena. Vuonna 1840 hänestä tuli asianajaja ja julkaisi 1841 merioikeudesta ansiokkaan teoksen The seaman’s friend. Dana otti tehokkaasti osaa tasavaltalaisen puolueen muodostamiseen 1854−1856 ja kannatti Abraham Lincolnin ja Ulysses S. Grantin presidentiksi valitsemista.
Lähtiessään merille Dana rikkoi perinteitä eikä noudattanut niitä odotuksia, joita häneen oli asetettu. Merimiehenä hän tutustui rivimerimiesten elämään. Hän palasi sittemmin opintojen pariin ja toimi merimiesten edustajana varustamoiden suuntaan. Hän vastusti orjuutta ja puolusti karanneita orjia ja joutui siksi Bostonin hienoston karsastuksen kohteeksi.
Danan isä oli yhdysvaltalainen runoilija Richard Henry Dana vanhempi (1787–1879).
Suomennetut teokset

Kaksi vuotta keulanpuolella (Two years before the mast), Suom. Tapio Hiisivaara. WSOY 1968 [lähde? ]
Aiheesta muualla

Kuvia tai muita tiedostoja aiheesta Richard Henry Dana (nuorempi) Wikimedia Commonsissa
Pat Corbett

Pat Corbett (s. 12. helmikuuta 1963, Hackney, Englanti, Iso-Britannia) on englantilainen entinen jalkapalloilija. Hänen pelipaikkansa oli keskuspuolustaja.
Ura

Corbett on edustanut Englantia nuorisomaajoukkueissa. Pääsarjadebyyttinsä Corbett teki Tottenhamin riveissä syksyllä 1981. Liigapelejä Tottenhamissa kertyi vain viisi, joissa syntyi yksi maali. Kesällä 1983 hän siirtyi toisen lontoolaisjoukkueen Leyton Orientin riveihin. Leyton Orientissa hän pelasi 77 ottelua ja teki kaksi maalia kahdessa kaudessa. Kaudeksi 1986 hän siirtyi Suomeen ja Kuopion Eloon. Elossa hän pelasi viisi kautta, kunnes siirtyi Myllykosken Palloon kaudeksi 1991.
Pat Condell

Pat Condell
Patrick Condell (s. 23. marraskuuta 1949) on englantilainen stand-up -koomikko, kirjoittaja ja internetpersoona. Hän esitti vaihtoehtokomediaa 1980- ja 1990-luvilla Britanniassa ja voitti Time Out -lehden komediapalkinnon vuonna 1991 ja oli vakituinen panelisti BBC:n Radio 1:n "Loose Talk"-ohjelmassa. Alkuvuodesta 2007 hän alkoi jakaa uskontokriittisiä monologeja useilla internetin videosivustoilla. Niitä on useiden sivustojen kuten YouTube lisäksi julkaistu myös DVD:llä.
Synnyttyään köyhyydessä Englannissa ja saatuaan roomalaiskatolisen kasvatuksen Condell oli monenlaisissa töissä, kuten kuusi vuotta metsurina Kanadassa.
Aiheesta muualla

Virallinen sivusto
YouTube-kanava
Internet Movie Database
Richard Henry Stoddard

| Richard Henry Stoddard |
| --- | --- |
 Richard Henry Stoddard
Henkilötiedot
Syntynyt: 2. heinäkuuta 1825 Hingham, Massachusetts, Yhdysvallat
Kuollut: 12. toukokuuta 1903 (77 vuotta) New York, New York, Yhdysvallat
Kansalaisuus:  Yhdysvallat
Ammatti:  kirjailija
Kirjailija
Äidinkieli: englanti
Tuotannon kieli: englanti
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Richard Henry Stoddard (2. heinäkuuta 1825 Hingham, Massachusetts, Yhdysvallat – 12. toukokuuta 1903 New York, New York, Yhdysvallat) oli yhdysvaltalainen runoilija.
Stoddard oli 1853–1870  New Yorkissa tullin palveluksessa, mutta omistautui sittemmin lehtityölle ja julkaisutoimintaan. Hän kirjoitti runoja, joista useimmat laulettavia, ja kirjoitti myös proosaa. Koottuihin runoihin Poems (1880), lisättiin 1890 vielä yksi kokoelma, ja Recollections ilmestyi 1903.
Stoddardin runoista on suomennettu ainakin "Jeesuslapsen tarhassa" (suom. Liisa Raukola; "Christ, when a Child, a Garden Made")
Teokset

Footprints, 1849
Poems, 1852
Adventures in fairy-land, 1853
Loves and heroines of the poets, 1860
The book of the east, 1867
Poems (1880 ja 1890)
Recollections 1903
Aiheesta muualla

Kuvia tai muita tiedostoja aiheesta Richard Henry Stoddard Wikimedia Commonsissa
Biography: Richard Henry Stoddard